
VENDIM
Nr. 56, datë 3.10.2017

PËR MIRATIMIN E RREGULLORES “PËR FONDIN E NDËRHYRJES SË JASHTËZAKONSHME DHE PROCEDURAT PËR ADMINISTRIMIN 
E TIJ” 
(Ndryshuar me vendimin e BSH-së nr. 2, datë 17.1.2020)
(I përditësuar)

Në bazë dhe për zbatim të nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; dhe të nenit 6, pika 6, nenit 71, nenit 73, pika 1 dhe 6, nenit 75, pika 1 dhe 2, nenit 76, pika 2, neni 77, pika 6, nenit 79, si dhe nenit 87 të ligjit nr. 133, datë 22.12.2016, “Për rimëkëmbjen dhe ndërhyrjen e jashtëzakonshme në banka, në Republikën e Shqipërisë”, të ndryshuar; me propozim të Departamentit për Ndërhyrjen e Jashtëzakonshme, Këshilli Mbikëqyrës i Bankës së Shqipërisë
VENDOSI:

1. Të miratojë rregulloren “Për fondin e ndërhyrjes së jashtëzakonshme dhe procedurat për administrimin e tij ”, sipas tekstit bashkëlidhur këtij vendimi.
2. Ngarkohet Departamenti për Ndërhyrjen e Jashtëzakonshme dhe Agjencia e Sigurimit të Depozitave me ndjekjen dhe zbatimin e këtij vendimi.
3. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 ditë pas botimit në Fletoren Zyrtare. 

KRYETARI
Gent Sejko

KREU I
TË PËRGJITHSHME

Neni 1
Objekti

Objekti i kësaj rregulloreje është të përcaktojë:
a) krijimin e “Fondit të ndërhyrjes së jashtëzakonshme”;
b) metodologjinë për llogaritjen e nivelit të “Fondit të ndërhyrjes së jashtëzakonshme”; 
c) metodologjinë për përcaktimin e kontributit vjetor të çdo banke, si dhe procedurën mbi pagesën e këtij kontributi; 
d) kontributet e jashtëzakonshme, si dhe rrethanat dhe kushtet për pezullimin pjesërisht ose tërësisht të pagesës së këtyre kontributeve;
e) procedurën për miratimin e politikës së investimit të “Fondit të ndërhyrjes së jashtëzakonshme”;
f) procedurën për miratimin e masës dhe mënyrës së pagesës vjetore për rimbursimin e kostove në lidhje me administrimin e “Fondit të ndërhyrjes së jashtëzakonshme”; 
g) procedurën për konsultimin e kritereve të përzgjedhjes të audituesit të jashtëm të pasqyrave financiare vjetore të “Fondit të ndërhyrjes së jashtëzakonshme”;
h) raportimin dhe shkëmbimin e informacionit midis Bankës së Shqipërisë dhe Agjencisë së Sigurimit të Depozitave në lidhje me “Fondin e ndërhyrjes së jashtëzakonshme”.

Neni 2
Baza juridike

Kjo rregullore hartohet në bazë dhe për zbatim të:
a) nenit 12, shkronja “a”, dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar;
b) nenit 6, pika 6, nenit 71, nenit 73, pika 1 dhe 6, nenit 75, pika 1 dhe 2, nenit 76, pika 2, dhe 77, pika 6, nenit 79, si dhe nenit 87 të ligjit nr. 133, datë 22.12.2016, “Për rimëkëmbjen dhe ndërhyrjen e jashtëzakonshme në banka, në Republikën e Shqipërisë” (më poshtë ligji “Për rimëkëmbjen dhe ndërhyrjen e jashtëzakonshme’’);
c) ligjit nr. 9662, datë 18.12.2006, “Për bankat në Republikën e Shqipërisë”, të ndryshuar.

Neni 3
Subjektet

Subjekte të kësaj rregulloreje janë bankat dhe degët e bankave të huaja të licencuara për të ushtruar veprimtari bankare në Republikën e Shqipërisë dhe Agjencia e Sigurimit të Depozitave.



Neni 4
Përkufizimet

1. Termat e përdorur në këtë rregullore kanë të njëjtin kuptim me termat e përkufizuar në ligjin “Për rimëkëmbjen dhe ndërhyrjen e jashtëzakonshme’’, si dhe në ligjin “Për bankat në Republikën e Shqipërisë”, të ndryshuar.
2. Përveç sa parashikohet në pikën 1 të këtij neni, për qëllim të zbatimit të kësaj rregulloreje, termat e mëposhtëm kanë këtë kuptim:
a) “Administratori përkatës” është administratori i Bankës së Shqipërisë, i cili ka në varësi Departamentin për Ndërhyrjen e Jashtëzakonshme, sipas përcaktimit në strukturën organizative të Bankës së Shqipërisë.
b) Niveli i synuar i “Fondit të ndërhyrjes së jashtëzakonshme” është niveli i fondit që llogaritet çdo vit nga Banka e Shqipërisë mbështetur në të dhënat më të fundit të audituara të bankave, sipas pikës 1 të nenit 75, të ligjit “Për rimëkëmbjen dhe ndërhyrjen e jashtëzakonshme’’.
c) Niveli vjetor i “Fondit të ndërhyrjes së jashtëzakonshme” është shuma e fondit që llogaritet për t’u paguar çdo vit nga të gjitha bankat për plotësimin e nivelit të synuar sipas shkronjës “b” të kësaj pike. 
d) Kontributi vjetor është shuma vjetore që paguan çdo bankë dhe që shërben për të plotësuar nivelin vjetor të “Fondit të ndërhyrjes së jashtëzakonshme” sipas shkronjës “c” të kësaj pike.

KREU II
FONDI I NDËRHYRJES SË JASHTËZAKONSHME

Neni 5
Krijimi i “Fondit të ndërhyrjes së jashtëzakonshme”

1. “Fondi i ndërhyrjes së jashtëzakonshme” krijohet nga pjesa e kontributit që paguajnë bankat deri në datën 10 janar 2018, në llogarinë e ASD-së, pranë Bankës së Shqipërisë, sipas nenit 20 të kësaj rregulloreje.
2. ASD-ja hap pranë Bankës së Shqipërisë llogarinë “Fondi i ndërhyrjes së jashtë-zakonshme”, jo më vonë se një muaj nga hyrja në fuqi e kësaj rregulloreje. 

3. Burimet financiare të “Fondit të ndërhyrjes së jashtëzakonshme” janë ato të përcaktuara në nenin 72 të ligjit “Për rimëkëmbjen dhe ndërhyrjen e jashtëzakonshme”.
4. “Fondi i ndërhyrjes së jashtëzakonshme” përdoret vetëm për rastet e parashikuara në nenin 74 të ligjit “Për rimëkëmbjen dhe ndërhyrjen e jashtëzakonshme”.

Neni 6
Niveli i synuar i “Fondit të ndërhyrjes së jashtëzakonshme”

1. “Fondi i ndërhyrjes së jashtëzakonshme” duhet të arrijë nivelin 0.5% të detyrimeve totale të të gjitha bankave, të llogaritura si diferencë midis aktiveve totale të të gjitha bankave dhe kapitalit rregullator të tyre, deri në datën 11 korrik 2027. 
2. Banka e Shqipërisë përllogarit çdo vit nivelin e synuar të “Fondit të ndërhyrjes së jashtëzakonshme” në bazë të të dhënave të bilancit të audituar të të gjitha bankave, me qëllim plotësimin e nivelit të “Fondit të ndërhyrjes së jashtëzakonshme”, sipas pikës 1 të këtij neni. 
3. Përllogaritja e nivelit të synuar të “Fondit të ndërhyrjes së jashtëzakonshme” bëhet sipas formulës së mëposhtme:
NSFn = 0.5%* (Totali i aktiveven-2 - kapitali rregullatorn-2)
ku: 
- n  – merr vlera nga viti 2018 deri në vitin 2027. Në rast të zgjatjes së afatit të plotësimit të fondit nga Banka e Shqipërisë sipas pikës 2, të nenit 75, të ligjit “Për rimëkëmbjen dhe ndërhyrjen e jashtëzakonshme’’, vlerat e n-së shtyhen në përputhje me këtë afat.
- NSF n – niveli i synuar i “Fondit të ndërhyrjes së jashtëzakonshme” për vitin n.
- 0,5% – koeficient sipas përcaktimeve në ligjin “Për rimëkëmbjen dhe ndërhyrjen e jashtëzakonshme”.
- Totali i aktiveven-2 – aktivet totale të të gjitha bankave në fund të vitit n-2, sipas raportimit të pasqyrave financiare të audituara në Bankën e Shqipërisë në bazë të nenit 52, të ligjit “Për bankat në Republikën e Shqipërisë”.
- Kapitali rregullatorn-2 – shuma e kapitalit rregullator të të gjitha bankave, në fund të vitit n-2, sipas raportimit të pasqyrave financiare të audituara në Bankën e Shqipërisë në bazë të nenit 52, të ligjit “Për bankat në Republikën e Shqipërisë”
Neni 7
Niveli vjetor i “Fondit të ndërhyrjes së jashtëzakonshme”

1. Për plotësimin e nivelit të synuar të “Fondit të ndërhyrjes së jashtëzakonshme”, sipas pikës 2 të nenit 6 të kësaj rregulloreje, Banka e Shqipërisë përllogarit çdo vit nivelin vjetor të “Fondit të ndërhyrjes së jashtëzakonshme” sipas formulës së mëposhtme:


ku:
- NVFNJn – niveli vjetor i “Fondit të ndërhyrjes së jashtëzakonshme” për vitin n.
- Gjendja e fonditn-1 – gjendja e “Fondit të ndërhyrjes së jashtëzakonshme” në fund të vitit n-1, sipas raportimit të ASD-së.
2. Në rast të zgjatjes së afatit të plotësimit të fondit nga Banka e Shqipërisë sipas pikës 2 të nenit 75, të ligjit “Për rimëkëmbjen dhe ndërhyrjen e jashtëzakonshme’’, viti 2027 në formulën e pikës 1 të këtij neni shtyhet në përputhje me këtë afat.
3. Pas auditimit të pasqyrave financiare të gjendjes së fondit nga audituesi i jashtëm, Banka e Shqipërisë, në rast nevoje, bën korrigjimet përkatëse në përllogaritjen e nivelit vjetor të “Fondit të ndërhyrjes së jashtëzakonshme” të vitit pasardhës.

KREU III
KONTRIBUTI VJETOR

Neni 8
Përllogaritja e kontributit vjetor
(shtuar pika 3 me vendimin e BSH-së nr. 2, datë 17.1.2020)

1. Për plotësimin e nivelit vjetor të “Fondit të ndërhyrjes së jashtëzakonshme”, të përcaktuar në nenin 7 të kësaj rregulloreje, bankat paguajnë kontributin vjetor, i cili përllogaritet sipas formulës së mëposhtme:


ku:

- KVFn -  kontributi vjetor i secilës bankë për vitin n.
- NVFNJn – niveli vjetor i “Fondit të ndërhyrjes së jashtëzakonshme” për vitin n, i përllogaritur sipas nenit 7 të kësaj rregulloreje.
- Pesha e bankës n - pesha e detyrimeve të bankës për vitin n, e llogaritur sipas pikës 2 të këtij neni.
2. Pesha e detyrimeve të bankës  përllogaritet sipas formulës së mëposhtme: 



ku:
- Aktivet e bankësn-2 – aktivet e secilës bankë, në fund të vitit n-2, sipas raportimit të pasqyrave financiare të audituara në Bankën e Shqipërisë në bazë të nenit 52, të ligjit “Për bankat në Republikën e Shqipërisë”.
- Kapitali rregullator i bankësn-2 – kapitali rregullator i secilës bankë, në fund të vitit n-2, sipas raportimit të pasqyrave financiare të audituara në Bankën e Shqipërisë në bazë të nenit 52, të ligjit “Për bankat në Republikën e Shqipërisë”.
3. Për qëllime të përllogaritjes së kontributit vjetor në përputhje me këtë nen, bankat raportojnë brenda muajit shtator të çdo viti, të dhënat mbi aktivet dhe kapitalin rregullator, sipas pasqyrave financiare të audituara të vitit paraardhës, në përputhje me aneksin 1 të kësaj rregulloreje.

Neni 9
Bankat e licencuara gjatë vitit ushtrimor

1. Një bankë e licencuar gjatë vitit ushtrimor, e cila ushtron veprimtari bankare vetëm për një pjesë të periudhës së llogaritjes së kontributit, paguan kontribut vjetor të pjesshëm në përpjesëtim me periudhën që ka ushtruar veprimtarinë bankare.
2. Kontributi vjetor i pjesshëm përllogaritet duke shumëzuar kontributin vjetor me 1/12 për çdo muaj të plotë të periudhës që banka ka ushtruar veprimtari bankare. 

Neni 10 
Njoftimi dhe pagesa e kontributit vjetor
(ndryshuar pika 3 me vendimin e BSH-së  nr. 2, datë 17.1.2020)
     1. Administratori përkatës përcakton me urdhër të veçantë masën e kontributit vjetor për çdo bankë, si dhe afatin e përcaktuar për pagimin e tij.
2. Urdhri për pagimin e kontributit vjetor sipas pikës 1 të këtij neni i njoftohet ASD-së dhe çdo banke dhe përmban:
a) nivelin e synuar të “Fondit të ndërhyrjes së jashtëzakonshme”;
b) nivelin vjetor të “Fondit të ndërhyrjes së jashtëzakonshme”;
c) gjendjen e fondit dhe korrigjimin përkatës sipas pikës 3, të nenit 7 të kësaj rregulloreje;
d) kontributin vjetor të bankës;
e) numrin e llogarisë së ASD-së pranë Bankës së Shqipërisë, sipas pikës 2 të nenit 5 të kësaj rregulloreje, në të cilën kryhet pagesa e kontributit;
f) afatin e pagimit të kontributit vjetor.
2. Urdhri bëhet me shkresë zyrtare me postë të regjistruar brenda muajit mars të çdo viti kalendarik.[footnoteRef:1] [1:  Ndryshuar me vendimin e BSH-së nr.2, datë 17.1.2020] 

3. Bankat paguajnë kontributin vjetor në lekë, në një shumë të vetme deri në datën 30 prill të çdo viti, në llogarinë e përshkruar sipas shkronjës “e”, të pikës 2 të këtij neni.
4. Në rastin e një banke të licencuar gjatë vitit ushtrimor, kontributi i pjesshëm vjetor paguhet së bashku me kontributin vjetor të periudhës pasardhëse. 
5. ASD-ja u konfirmon bankave dhe Bankës së Shqipërisë marrjen e pagesës së kontributit vjetor, brenda 15 ditëve nga kryerja e pagesës. 
6. Në rast se banka nuk paguan kontributin vjetor në afatin e caktuar sipas pikës 1 të këtij neni, Banka e Shqipërisë me të marrë dijeni, njofton bankën dhe ASD-në për detyrimin për pagimin e  kamatëvonesave sipas pikës 2 të nenit 81, të ligjit “Për rimëkëmbjen dhe ndërhyrjen e jashtëzakonshme”, përmes një urdhri të veçantë të administratorit përkatës. ASD-ja përllogarit kamatëvonesat në momentin e kryerjes së pagesës së kontributit nga banka. 

KREU IV
KONTRIBUTET E JASHTËZAKONSHME

Neni 11
Kontributet e jashtëzakonshme 

1. Bankat paguajnë kontribute të jashtëza-konshme në rastet e përcaktuara në pikën 1 të nenit 77, të ligjit “Për rimëkëmbjen dhe ndërhyrjen e jashtëzakonshme”. Vendimi për pagimin e kontributeve të jashtëzakonshme merret nga Këshilli Mbikëqyrës i Bankës së Shqipërisë dhe përfshin masën e kontributit të jashtëzakonshëm për çdo bankë dhe afatin e përcaktuar për pagimin e tij.
2. Vendimi për pagimin e kontributit të jashtëzakonshëm sipas pikës 1 të këtij neni i njoftohet ASD-së dhe çdo banke. 
3. Në rast se banka nuk paguan kontributin e jashtëzakonshëm deri në afatin e përcaktuar sipas pikës 1 të këtij neni, ASD-ja njofton Bankën e Shqipërisë, brenda 15 ditëve nga mbarimi i afatit.  


Neni 12
Pezullimi i pagesës së kontributit të jashtëzakonshëm

1. Banka e Shqipërisë, me kërkesë të bankës, mund të pezullojë tërësisht ose pjesërisht pagesën  e kontributit të jashtëzakonshëm të bankës në përputhje me pikën 5 të nenit 77, të ligjit “Për rimëkëmbjen dhe ndërhyrjen e jashtëzakonshme”, nëse është e nevojshme për të mbrojtur pozicionin financiar të saj.
2. Kërkesa sipas pikës 1 të këtij neni duhet të paraqitet pranë Bankës së Shqipërisë, jo më vonë se 10 ditë pune nga marrja e urdhrit për pagesën e kontributit të jashtëzakonshëm, dhe shoqërohet me informacionin e nevojshëm për të kryer vlerësimin e ndikimit të pagesës së këtij kontributi në pozicionin financiar të bankës. Banka e Shqipërisë mund të kërkojë çdo informacion shtesë të nevojshëm për të kryer vlerësimin e mësipërm. 
3. 	Gjatë shqyrtimit të kërkesës së bankës, për të përcaktuar nëse ajo plotëson kushtet për pezullim sipas pikës 4 të këtij neni, Banka e Shqipërisë vlerëson ndikimin që mund të ketë pagesa e kontributit të jashtëzakonshëm mbi aftësinë paguese dhe treguesit e likuiditetit të bankës, brenda 10 ditëve pune. 
4.	Banka e Shqipërisë (Këshilli Mbikëqyrës) pezullon tërësisht ose pjesërisht pagesën e kontributeve të jashtëzakonshme të bankës kur vlerëson se pagesa do të çonte në krijimin e njërit prej kushteve të mëposhtme:
a) niveli i raportit të mjaftueshmërisë së kapitalit të bankës bie nën nivelin minimal të lejuar brenda gjashtëmujorit të ardhshëm; 
b) treguesit e likuiditetit bien nën nivelin minimal të lejuar brenda gjashtëmujorit të ardhshëm. 
5. Banka e Shqipërisë kufizon periudhën e pezullimit deri në masën që është e nevojshme për të shmangur rreziqet ndaj pozitës financiare të bankës dhe monitoron rregullisht nëse kushtet për pezullim të parashikuara në pikën 4 të këtij neni vazhdojnë të ekzistojnë. 
6. Banka e Shqipërisë mund të zgjasë afatin e pezullimit vetëm një herë, në rast se vazhdojnë të ekzistojnë kushtet për pezullimin të përcaktuara në pikën 4 të këtij neni. Kjo zgjatje e afatit nuk duhet të kalojë 6 muaj. 

7. Vendimi për pezullimin e kontributit të jashtëzakonshëm i njoftohet edhe ASD-së së bashku me njoftimin për bankën. 

Neni 13
Vlerësimi i ndikimit të pagesës së kontributit të jashtëzakonshëm në aftësinë paguese 

1. Banka e Shqipërisë vlerëson ndikimin e pagesës së kontributit të jashtëzakonshëm në pozicionin e kapitalit rregullator të bankës, sipas pikës 3 të nenit 12, të kësaj rregulloreje. Ky vlerësim duhet të përfshijë analizën e ndikimit që mund të ketë pagesa e kontributit të jashtëzakonshëm në raportin e mjaftueshmërisë së kapitalit. 
2. 	Për qëllim të këtij vlerësimi, vlera e kontributit të jashtëzakonshëm zbritet nga vlera e kapitalit rregullator të bankës. 

Neni 14
Vlerësimi i ndikimit të pagesës së kontributit të jashtëzakonshëm në treguesit e likuiditetit

1. 	Banka e Shqipërisë vlerëson ndikimin e pagesës së kontributit të jashtëzakonshëm në treguesit  e likuiditetit të bankës, sipas pikës 3 të nenit 12, të kësaj rregulloreje. Ky vlerësim duhet të përfshijë analizën e ndikimit që mund të ketë pagesa e kontributit të jashtëzakonshëm në treguesit e likuiditetit në monedhën kombëtare (lek) dhe në total. 
2. 	Banka e Shqipërisë vlerëson respektimin e nivelit të lejuar të treguesve të likuiditetit në momentin e pagesës së kontributit të jashtëzakonshëm, duke konsideruar fluksin dalës (sipas përcaktimit në rregulloren “Për administrimin e rrezikut të likuiditetit”) të barabartë me 100% të vlerës së kontributit të jashtëzakonshëm. 

KREU V
PROCEDURAT PËR ADMINISTRIMIN E MJETEVE FINANCIARE TË FONDIT 

Neni 15
Politika e investimit të mjeteve financiare të 
“Fondit të ndërhyrjes së jashtëzakonshme”

1. “Fondi i ndërhyrjes së jashtëzakonshme” administrohet nga ASD-ja në përputhje me politikën e investimit të mjeteve financiare të fondit. 
2. Politika e investimit të mjeteve financiare të fondit miratohet nga administratori përkatës me propozim të ASD-së dhe orientohet nga parimet e investimit për ruajtjen e një profili rreziku të ulët dhe likuiditeti të lartë të mjeteve financiare të fondit, me qëllim disponueshmërinë e menjëhershme të fondit në rast nevoje. 
3. ASD-ja paraqet për miratim çdo vit pranë Bankës së Shqipërisë politikën e investimit të fondit.  Propozimi sipas kësaj pike shoqërohet me relacionin shpjegues për projektin e paraqitur. 
4. Banka e Shqipërisë miraton politikën e investimit të fondit, që përfshin kriteret dhe kufijtë e përqendrimit dhe maturitetit në investim të mjeteve financiare të fondit dhe çdo ndryshim të tyre, sipas propozimit të ASD-së, jo më vonë se një muaj nga paraqitja e propozimit.
5. ASD-ja administron “Fondin e ndërhyrjes së jashtëzakonshme” në pavarësi të plotë nga fondet e tjera. Për këtë qëllim, ASD-ja mban llogari dhe regjistra financiarë të veçantë për fondin, si dhe mundëson raportime të veçanta në lidhje me administrimin e tij.

Neni 16
Pagesa vjetore për administrimin e “Fondit të ndërhyrjes së jashtëzakonshme”

1. Agjencia e Sigurimit të Depozitave merr një pagesë vjetore për rimbursimin e kostove për administrimin e mjeteve financiare të “Fondit të ndërhyrjes së jashtëzakonshme”. 
2. Brenda tremujorit të parë të çdo viti, ASD-ja paraqet pranë Bankës së Shqipërisë pasqyrat financiare të “Fondit të ndërhyrjes se jashtëzakonshme” të vitit paraardhës dhe një relacion të detajuar mbi shpenzimet vjetore të kryera për administrimin e fondit. Shpenzimet vjetore të fondit përfshijnë vlerën e kostove të drejtpërdrejta dhe të tërthorta të administrimit të fondit. Kostot e drejtpërdrejta janë shpenzimet në formën e komisioneve bankare dhe të ngjashme me to, që lidhen në mënyrë të drejtpërdrejtë vetëm me administrimin e fondit. Kostot e tërthorta janë kostot e personelit të ASD-së të përfshirë në procesin e administrimit të fondit, të llogaritura në mënyrë proporcionale sipas numrit të transaksioneve të kryera për investimin e mjeteve të fondit.
3. Jo më vonë se një muaj nga paraqitja e relacionit sipas pikës 2 të këtij neni, administratori përkatës vendos për masën e rimbursimit të kostove që duhet të marrë ASD-ja në lidhje me administrimin e fondit.
4. ASD-ja mban pagesën vjetore nga llogaria e “Fondit të ndërhyrjes së jashtëzakonshme” pranë Bankës së Shqipërisë, pas miratimit nga Banka e Shqipërisë, sipas pikës 3 të këtij neni.

Neni 17
Audituesi i jashtëm i pasqyrave financiare të “Fondit të ndërhyrjes së jashtëzakonshme”

1. Pasqyrat financiare vjetore të “Fondit të ndërhyrjes së jashtëzakonshme” auditohen nga auditues të jashtëm të specializuar, që miratohen nga Këshilli Drejtues i ASD-së.
2. Kriteret për përzgjedhjen e audituesit të jashtëm i dërgohen për mendim paraprakisht Bankës së Shqipërisë. Banka e Shqipërisë shpreh mendimin e saj për kriteret e përzgjedhjes së audituesit të jashtëm të fondit jo me vonë se 15 ditë nga marrja e tyre, nëpërmjet administratorit përkatës.
3. Në çdo rast, ASD-ja nuk mund të fillojë procedurat e përzgjedhjes së audituesit të jashtëm përpara përfundimit të afatit të vendosur në pikën 2 të këtij neni.


Neni 18
Shkëmbimi i informacionit 
                                        (ndryshuar pika 1 me vendimin e BSH-së nr. 2, datë 17.1.2020)
    1.ASD-ja raporton çdo tre muaj pranë Bankës së Shqipërisë mbi veprimtarinë investuese, përbërjen e portofolit të mjeteve financiare dhe gjendjen e “Fondit të ndërhyrjes së jashtëzakonshme”, si dhe çdo vit, mbi veprimtarinë vjetore të investimit. Raportimi i gjendjes së “Fondit të ndërhyrjes së jashtëzakonshme” në Sistemin Elektronik Raportues Rregullator – ERRS, bëhet brenda datës 15 të muajve maj, gusht, nëntor të çdo viti për të dhënat tremujore dhe, brenda datës 7 mars për pasqyrat financiare vjetore të audituara, në përputhje me aneksin 2 të kësaj rregulloreje.
2. Banka e Shqipërisë njofton menjëherë ASD-në për përshtatjen ose ndërprerjen e veprimtarisë investuese në rastet e nevojës për likuiditet apo nevojave të tjera urgjente. 

KREU VI
TË FUNDIT 

Neni 19
Sanksionet 

1. Banka e Shqipërisë, në rast të shkeljes së dispozitave të kësaj rregulloreje nga bankat, zbaton sanksionet e parashikuara në ligjin “Për rimëkëmbjen dhe ndërhyrjen e jashtëzakonshme”.
2. Për efekt të zbatimit të pikës 1 të nenit 81, të ligjit “Për rimëkëmbjen dhe ndërhyrjen e jashtëzakonshme”, do të konsiderohet se banka nuk paguan kontribute vjetore në “Fondin e ndërhyrjes së jashtëzakonshme”, në rast se nuk i ka paguar këto kontribute brenda 45 ditëve kalendarike nga afati i përcaktuar në pikën 3 të nenit 10, të kësaj rregulloreje.

Neni 20
Dispozita kalimtare

1. Banka e Shqipërisë përllogarit dhe njofton bankat për kontributin vjetor të vitit të parë të plotësimit të fondit, brenda datës 15 nëntor 2017.
2. Përllogaritja e nivelit të synuar, nivelit vjetor të “Fondit të ndërhyrjes së jashtëzakonshme” dhe kontributit vjetor për çdo bankë, për vitin e parë të plotësimit të fondit, bazohen në pasqyrat financiare të vitit 2016.
3. Në përjashtim të pikës 3 të nenit 10 të kësaj rregulloreje, pagesa e kontributit vjetor për vitin e parë të plotësimit të fondit do të kryhet me dy këste si më poshtë:
a) 10% e kontributit vjetor të vitit të parë do të paguhet brenda datës 10 janar 2018;
b) pjesa e mbetur e kontributit vjetor do të paguhet brenda datës 30 prill 2018. 

KRYETAR I KËSHILLIT MBIKËQYRËS
Gent Sejko


1. Banka e Shqipërisë përllogarit dhe njofton bankat për kontributin vjetor të vitit të parë të plotësimit të fondit, brenda datës 15 nëntor 2017.
2. Përllogaritja e nivelit të synuar, nivelit vjetor të “Fondit të ndërhyrjes së jashtëzakonshme” dhe kontributit vjetor për çdo bankë, për vitin e parë të plotësimit të fondit, bazohen në pasqyrat financiare të vitit 2016.
3. Në përjashtim të pikës 3 të nenit 10 të kësaj rregulloreje, pagesa e kontributit vjetor për vitin e parë të plotësimit të fondit do të kryhet me dy këste si më poshtë:
a) 10% e kontributit vjetor të vitit të parë do të paguhet brenda datës 10 janar 2018;
b) pjesa e mbetur e kontributit vjetor do të paguhet brenda datës 30 prill 2018. 

KRYETAR I KËSHILLIT MBIKËQYRËS
Gent Sejko





ANEKS 1
TREGUESIT NGA BANKAT PËR LLOGARITJEN E FONDIT TË NDËRHYRJES SË JASHTËZAKONSHME
(shtuar  me vendimin e BSH-së nr. 2, datë 17.1.2020)


Tabela 1. Aktivet dhe kapitali rregullator
	Nr.
	Zërat
	Vlera në lek

	1
	Totali i aktiveve
	

	2
	Kapitali rregullator
	




                                                                         ANEKS 2
TREGUESIT NGA ASD PËR FONDIN E NDËRHYRJES SË JASHTËZAKONSHME
(shtuar  me vendimin e BSH-së nr. 2, datë 17.1.2020)


Tabela 2. Pasqyra e pozicionit financiar të Fondit të Ndërhyrjes së Jashtëzakonshme
	Kodi
	Zërat
	Vlera në lek

	1
	Aktivet
	 

	1.1
	Mjete monetare dhe ekuivalentët e tyre
	 

	1.2
	Letra me vlerë të mbajtura për të mbledhur flukse monetare, neto
	 

	1.3
	Letra me vlerë të mbajtura me vlerën e drejtë përmes të ardhurave gjithëpërfshirëse
	

	1.4
	Aktive të tjera neto
	

	
	Totali i aktiveve
	

	2
	Detyrimet 
	 

	2.1
	Detyrime të tjera
	 

	 
	Totali i detyrimeve
	



Tabela 3. Aktivet neto në dispozicion të Autoritetit të Ndërhyrjes së Jashtëzakonshme
	Kodi
	Zërat
	Vlera në lek

	1
	Totali i të ardhurave përmbledhëse
	 

	2
	Teprica neto e periudhës 
	 

	3
	Totali i aktiveve neto në dispozicion të Autoritetit të Ndërhyrjes së Jashtëzakonshme
	



Tabela 4. Pasqyra e të ardhurave dhe e shpenzimeve, dhe e të ardhurave përmbledhëse të Fondit të Ndërhyrjes së Jashtëzakonshme
	Kodi
	Zërat
	Vlera në lek

	1
	Të ardhurat 
	 

	1.1
	Të ardhura nga kontributi vjetor
	 

	1.2
	Të ardhura nga veprimtaria e investimit
	 

	1.3
	Të ardhura të tjera
	 

	1.4
	Të ardhura nga përkthimi në monedhë të huaj
	

	 
	Totali i të ardhurave
	

	2
	Shpenzimet financiare
	 

	2.1
	Humbje nga përkthimi në monedhë të huaj (-)
	 

	2.2
	Shpenzime financiare/komisione (-)
	 

	2.3
	Totali i shpenzimeve financiare
	

	3
	Shpenzimet operative
	 

	3.1
	Shpenzime operative nga aktiviteti (-)
	 

	3.2
	Shpenzime provigjonimi për aktivet financiare (-)
	 

	3.3
	Shpenzime të tjera (-)
	

	 
	Totali i shpenzimeve operative
	

	4
	Teprica neto nga veprimtaria
	

	5
	Të ardhura të tjera përmbledhëse
	 

	5.1
	Ndryshime në vlerën e tregut të instrumenteve financiare
	

	6
	Totali i të ardhurave të tjera përmbledhëse
	





Tabela 5. Pasqyra e rrjedhës së parasë së Fondit të Ndërhyrjes së Jashtëzakonshme
	Kodi
	Zërat
	Vlera në lekë

	1
	Aktiviteti operativ
	 

	1.1
	Teprica e fondeve
	 

	1.2 
	Rregullime për: 
	 

	1.2.1
	Interes i përllogaritur për investime në LV
	 

	1.3
	Provigjioni i aktiveve financiare
	

	1.4
	Ndryshime në aktive dhe detyrime operative
	 

	1.4.1
	Aktive të tjera
	 

	1.4.2
	Detyrime të tjera
	 

	 
	Rrjedha e parasë nga aktiviteti operativ
	 

	2
	Aktiviteti investues
	 

	2.1
	Blerja e letrave me vlerë
	 

	 
	Rrjedhja e parasë nga aktiviteti investues
	 

	3
	Rrjedhja neto e parasë dhe ekuivalentët e saj
	 

	3.1
	Mjetet monetare dhe ekuivalentët e tyre në fillim
	 

	3.2
	Mjete monetare dhe ekuivalente të tyre në fund 
	



Tabela 6. Pasqyra e ndryshimeve në Fondin e Ndërhyrjes së Jashtëzakonshme
	Kodi
	Zërat
	Vlera në lekë

	1
	Aktivet neto në dispozicion të Autoritetit të Ndërhyrjes së Jashtëzakonshme në fillim të periudhës
	 

	2
	Totali i të ardhurave përmbledhëse për vitin
	 

	3
	Aktivet neto në dispozicion të Autoritetit të Ndërhyrjes së Jashtëzakonshme në fund të periudhës
	 

	4
	Teprica neto nga veprimtaria për periudhën
	 

	5
	Aktivet neto në dispozicion të Autoritetit të Ndërhyrjes së Jashtëzakonshme
	 



2. Përjashtimisht, për vitin 2020, formula e përllogaritjes së peshës së detyrimeve të bankave e përcaktuar në nenin 8, pika 2, të rregullores, “Për Fondin e Ndërhyrjes së Jashtëzakonshme dhe procedurave për administrimin e tij”, miratuar me vendimin e Këshillit Mbikëqyrës nr. 56, datë 3.10.2017, ndryshon si në vijim:
“Pesha e bankësn=Aktivet e bankësn-2/(Totali i aktiveven-2-Aktivet e ish-Bankës së Kreditit të Shqipërisën-2)”.
3. Ngarkohen bankat e licencuara nga Banka e Shqipërisë, me zbatimin e këtij vendimi. 
4. Ngarkohen Departamenti i Ndërhyrjes së Jashtëzakonshme, Departamenti i Statistikave Financiare dhe Agjencia e Sigurimit të Depozitave për ndjekjen e zbatimit të këtij vendimi.
Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare. 

KRYETAR
Gent Sejko






